Maastikumaalid pärinevad Kolme Kuningriigi  perioodist (220-80). Loodusstseene maaliti ainult portree või figuurimaali taustaks. Sui (581-618) ja Tangi (618-907) dünastiate perioodil hakati tegema maale, kus loodus ja maastik olid kesksed teemad. Budismi mõjul eristusid põhja- ja lõunakoolkond. Esimese koolkonna rajas Li Sixun (651-716), kes koos oma poja Li Zhaodao'ga (670-730) viljelesid mitmevärvilist maastikumaali, mida hiljem tunti "sinise ja rohelise" traditsioonina. Teises koolkonnas tehti aga ühevärvilisi maastikumaale. Eestvedajaks oli luuletaja  Wang Wei (699-761), kes oli mõjutatud budistlikust religioonist ja keda peetakse monokroomse tindimaali leiutajaks.